**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 18.marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – Protokollēmums Nr.28) ir atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Tabula Nr.1).Atbilstoši Informatīvā ziņojuma Tabulā Nr.1 norādītajai informācijai Kultūras ministrija pieprasījusi līdzekļus 22 467 737 euro apmērā kultūrizglītības iestādēm, profesionālās mākslas iestādēm un mantojuma iestādēm.Saskaņā ar Protokollēmuma Nr.28 4.punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.Vienlaikus Protokollēmuma Nr.28 6.punkts nosaka, ka tiek atbalstīti ar Covid-19 krīzes pārvarēšanu un ekonomikas atlabšanu saistīti augstas gatavības projekti, kuri ir vienreizēji, terminēti, to īstenošana tiek uzsākta 2021.gadā un tie ir pilnībā īstenojami līdz 2022.gada beigām, sasniedzot mērķi, ievērojot Informatīvā ziņojuma Tabulā Nr.1 noteikto maksimālo finansējuma kopējo apmēru un sadalījumu pa gadiem, nerada vajadzību pēc papildu līdzekļiem turpmākajos gados, un ministrijām jānodrošina minēto nosacījumu izpilde.Kultūras ministrija, ņemot vērā iepriekš minētos nosacījumus, ir apkopojusi informāciju par augstas gatavības projektiem, kas saistīti ar Covid-19 krīzes seku pārvarēšanu un ekonomikas atlabšanu, un šo pasākumu ietvaros atzīst par lietderīgu 2021.gadā veikt investīcijas 469 847 *euro* apmērā Latvijas Nacionālā arhīva ēku telpu pielāgošanai arhīva funkcijas nodrošināšanai, veicot remonta un pārbūves darbus Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā esošajos nekustamajos īpašumos Komandanta ielā 9, Daugavpilī (nekustamā īpašuma kadastrs numurs 0500 011 1705) un Skandu ielā 14, Rīgā (nekustamā īpašuma kadastra numurs 0100 080 2003).**Komandanta iela 9, Daugavpils (Daugavpils zonālais valsts arhīvs)**Darbības programmas „Izaugsme un nodarbinātība” 4.2.1. specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma „Veicināt energoefektivitātes paaugstināšanu valsts ēkās” ietvaros tika īstenots projekts Nr.4.2.1.2/18/I/007 „Energoefektivitātes paaugstināšana ēkā Komandanta ielā 9, Daugavpilī”, kas tika pabeigts 2020.gada nogalē. Minētā projekta ietvaros tika veikti dažādi ar ēkas siltināšanu un apkures sistēmas pārbūvi saistīti būvdarbi. Tai pat laikā ir identificēti arī citi neatliekami veicami būvdarbi, lai nodrošinātu ēkas funkcionālo un tehnisko atbilstību arhīva funkcijas nodrošināšanai.Atbilstoši ar Ministru kabineta ar 2020.gada 4.decembra rīkojumu Nr.737 „Par konceptuālo ziņojumu „Par Latvijas Nacionālā arhīva ēku kritisko stāvokli un turpmāko rīcību”” atbalstītajam risinājumam ir paredzēta Latvijas Nacionālā arhīva ēku optimizācija, kas ietver Latvijas Nacionālā arhīva izmantoto nekustamo īpašumu skaita pakāpenisku samazināšanu līdz septiņiem nekustamajiem īpašumiem dažādos Latvijas reģionos, kā arī šo septiņu nekustamo īpašumu attīstīšanu un modernizēšanu, lai Latvijas Nacionālais arhīvs varētu pilnvērtīgi un mūsdienu prasībām atbilstoši veikt savus uzdevumus, tostarp apkalpot apmeklētājus (turpmāk – Arhīva attīstības risinājums). Nekustamais īpašums Komandanta ielā 9, Daugavpilī, ir viens no minētajiem septiņiem nekustamajiem īpašumiem, kuru paredzēts attīstīt un modernizēt. Veicot Arhīva attīstības risinājuma ieviešanu, ir nepieciešams veikt arhīva ēkas Komandanta ielā 9, Daugavpilī pārbūvi un remontdarbus, nodrošinot dokumentu glabātuvju pielāgošanu lielu dokumentu apjomu uzglabāšanai, veicot darbinieku telpu un publiski pieejamo lasītavu remontdarbus. Esošo dokumentu glabātuvju pielāgošanai lielu dokumentu apjomu uzglabāšanai nepieciešams būtiski paaugstināt grīdas konstrukciju spiedes stiprību, kas ļautu efektīvi izmantot telpas ēkas neekspluatējamajā daļā. Realizējot grīdas konstrukciju pārbūves darbus, tiktu ievērojami paaugstināta Latvijas Nacionālā arhīva fiziski uzglabājamo dokumentu apjoma kapacitāte.Darbinieku telpu un publiski pieejamo lasītavu remontdarbu ietvaros ir nepieciešams veikt esošā telpu apgaismojuma aprīkojuma nomaiņu, durvju nomaiņu, iebūvējot ugunsdrošās durvis, kuras aprīkotas ar atbilstošiem evakuācijas rokturiem, kā arī esošās virsapmetuma elektroinstalācijas nomaiņu, kas atrodas pirmsavārijas stāvoklī.Valsts akciju sabiedrība „Valsts nekustamie īpašumi” 2021.gadā veica tirgus izpētes minēto darbu veikšanai (cenu aptaujas), kā rezultātā ir noskaidrots, ka ēkas Komandanta ielā 9, Daugavpilī, remonta un pārbūves darbu veikšanai 2021.gadā kopumā ir nepieciešami 321 901 *euro*, tajā skaitā:1. 239 263 *euro* pirmā stāva grīdu pārbūvei, nodrošinot grīdu augstu spiedes stiprības noturību lielu dokumentu apjomu uzglabāšanai (tirgus izpēte Nr. VNĪ IZD/2021/CA-237 „Betona grīdu izveide ēkā Komandanta ielā 9, Daugavpilī”; ar valsts akciju sabiedrības „Valsts nekustamie īpašumi” 2021.gada 7.jūlija lēmumu kā saimnieciski izdevīgākais izvēlēts SIA „RERE MEISTARI” piedāvājums);
2. 82 638 *euro* iekštelpu kosmētisko remontdarbu veikšanai (tirgus izpēte Nr.VNĪ/2021/CA-60.2, kas veikta saskaņā ar 2019.gada 9.decembra vispārīgo vienošanos Nr.IZD/2019/3142 par atjaunošanas, pārbūves un remontdarbu veikšanu; ar valsts akciju sabiedrības „Valsts nekustamie īpašumi” 2021.gada 27.aprīļa lēmumu kā saimnieciski izdevīgākais izvēlēts SIA „RERE MEISTARI” piedāvājums).

 **Skandu iela 14, Rīga**Darbības programmas „Izaugsme un nodarbinātība” 4.2.1. specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma „Veicināt energoefektivitātes paaugstināšanu valsts ēkās” ietvaros tiek īstenots projekts Nr.4.2.1.2/17/I/048 „Energoefektivitātes paaugstināšana ēkā Skandu ielā 14, Rīgā”, kas noslēgsies 2021.gada nogalē. Minētā projekta ietvaros tiek veikti dažādi ar ēkas siltināšanu, lietusūdens novadi, apkures un ventilācijas sistēmu pārbūvi saistīti būvdarbi. Tai pat laikā ir identificēti arī citi neatliekami veicami būvdarbi, lai nodrošinātu ēkas funkcionālo un tehnisko atbilstību arhīva funkcijas nodrošināšanai. Minētā nekustamā īpašuma attīstīšana atbilst arī Arhīva attīstības risinājumam. Ieviešot minēto risinājumu, ir nepieciešams veikt ēkas Skandu ielā 14, Rīgā remontdarbus un pārbūves darbus, lai tiktu nodrošināta pienācīga un droša dokumentārā mantojuma saglabāšana, tajā skaitā veicot nekustamā īpašuma teritorijas norobežojošā žoga pārbūvi un ēkas centrālās ieejas halles atjaunošanas darbus.Nekustamā īpašuma teritorijas norobežojošā žoga pārbūves ietvaros nekustamā īpašuma teritorijai tiks liegta nesankcionēta piekļuve caur atsevišķiem esošā žoga posmiem. Žoga pārbūves ietvaros plānots izbūvēt metāla paneļu žoga konstrukciju, kas papildināta ar polipropilēna lamilēm, nodrošinot teritorijas drošību, žoga necaurredzamību un estētisko sasaisti ar Latvijas Nacionālā arhīva ēkas vizuālo veidolu pēc ēkas fasādes atjaunošanas darbu veikšanas. Nekustamā īpašuma teritorijas norobežojošā žoga pārbūves ievaros metāla paneļu žogu plānots aprīkot ar drošām bīdāmo/veramo vārtu un gājēju vārtiņu konstrukcijām un tai atbilstošu papildu aprīkojumu (slēdzenes, furnitūra, vārtu automātika, drošības sensori un lampas).Ēkas centrālās ieejas halles atjaunošanas darbu ietvaros paredzēta esošā telpu apgaismojuma aprīkojuma nomaiņa, durvju nomaiņa, iebūvējot ugunsdrošas durvis, kuras aprīkotas ar atbilstošiem evakuācijas rokturiem, elektroinstalācijas modernizācija un normatīvajiem aktiem atbilstoša ugunsdrošības risinājuma izbūve. Atjaunošanas darbu ietvaros paredzēta arī esošo turniketu nomaiņa, nodrošinot stingri kontrolētu piekļuves procedūras ievērošanu gan Latvijas Nacionālā arhīva darbiniekiem, gan tā apmeklētājiem.Valsts akciju sabiedrība „Valsts nekustamie īpašumi” 2021.gadā veica tirgus izpēti un iepirkumu minēto darbu izpildei, kā rezultātā ir noskaidrots, ka ēkas Skandu ielā 14, Rīgā, remonta un pārbūves darbu veikšanai ir nepieciešami 147 946 *euro*, tajā skaitā:1. 74 211 *euro* teritorijā esošā žoga pārbūvei (valsts akciju sabiedrības „Valsts nekustamie īpašumi” organizētajā atklāta publiskā iepirkuma konkursā „Metāla paneļu žoga uzstādīšana nekustamajā īpašumā Skandu ielā 14, Rīgā” (iepirkuma identifikācijas Nr.VNĪ 2021/7/2-8/AK-28; ar valsts akciju sabiedrības „Valsts nekustamie īpašumi” iepirkumu komisijas 2021.gada 28.jūnija lēmumu kā saimnieciski izdevīgākais piedāvājums tika izvēlēts SIA „MT SĒTA” piedāvājums);
2. 73 735 *euro* ieejas halles atjaunošanas darbu veikšanai (tirgus izpēte (cenu aptauja) Nr. VNĪ/2021/CA-101, kas veikta saskaņā ar 2019.gada 9.decembra vispārīgo vienošanos Nr.IZD/2019/3142 par atjaunošanas, pārbūves un remontdarbu veikšanu; ar valsts akciju sabiedrības „Valsts nekustamie īpašumi” 2021.gada 7.jūlija lēmumu kā saimnieciski izdevīgākais piedāvājums izvēlēts SIA „Vilseko” pieteikums).

Ņemot vērā minēto, no valsts budžeta programmas „Līdzekļi neparedzētiem gadījumiem” Latvijas Nacionālā arhīva ēku remonta un pārbūves darbiem nepieciešamais finansējums 2021.gadā ir  469 847 *euro*.Papildus norādāms, ka minētā summa pārsniedz sākotnējo Latvijas Nacionālajam arhīvam 2021.gadā piešķiramā Covid-19 krīzes pārvarēšanai un ekonomikas atlabšanai paredzētā finansējuma apjomu, kas atbilstoši plānotajam bija 40 000 *euro*. Tomēr minētais finansējuma palielinājums par labu Latvijas Nacionālā arhīva ēku pārbūvei un remontam nepārsniegs ne kopējo, ne 2021.gadā kultūras nozarei piešķirto līdzekļu neparedzētajiem gadījumiem summu, kas paredzēta Covid-19 krīzes pārvarēšanas un ekonomikas atlabšanas pasākumu veikšanai kultūras nozarē, jo atsevišķos projektos, veicot būvdarbu iepirkumus, piegādātāju piedāvātās faktiskās darbu izmaksas ir mazākas par sākotnēji plānotajām. Piemēram, valsts sabiedrības ar ierobežotu atbildību „Latvijas Nacionālā opera un balets” dekorāciju noliktavu un darbnīcu telpu kompleksa izbūvei Lubānas ielā 80 (pēc adreses maiņas – Meirānu ielā 2) kopējais paredzētais finansējums bija 3 312 370 *euro*, bet, veicot iepirkumu, konstatēts, ka faktiskā nepieciešamā summa ir 2 078 139 *euro*, tādējādi veidojot 1 234 231 *euro* ietaupījumu.  Īstenojot minētos arhīva ēku pielāgošanas darbus Komandanta ielā 9, Daugavpilī un Skandu ielā 14, Rīgā, tiks nodrošināta ar Covid-19 krīzes seku pārvarēšanu un ekonomikas atlabšanu saistīta augstas gatavības projekta īstenošana 2021.gadā. Arhīva ēku pielāgošanas darbi tiks pabeigti līdz 2021.gada 31.decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Nacionālais arhīvs, valsts akciju sabiedrība „Valsts nekustamie īpašumi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Latvijas Nacionālais arhīvs. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |  0 |  0 |
| 2. Budžeta izdevumi | 0 |  469 847 |  0 |  |  0 |  0 |  0 |
| 2.1. valsts pamatbudžets | 0  |  469 847 |  0 |  |  0 |  0 |  0 |
| 2.2. valsts speciālais budžets |  0 |  0 |  0 |  |  0 |  0 |  0 |
| 2.3. pašvaldību budžets |  0 |  0 |  0 |  |  0 |  0 |  0 |
| 3. Finansiālā ietekme |  0 | - 469 847 |  0 |  |  0 |  0 |  0 |
| 3.1. valsts pamatbudžets |  0 | - 469 847 |  0 |  |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + 469 847 |  0 |  |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Latvijas Nacionālā arhīva ēku telpu pielāgošanas darbiem nepieciešamais finansējums 2021.gadā ir 469 847 *euro*, kas sastāv no:* Daugavpils zonālā valsts arhīva Komandanta ielā 9, Daugavpilī, ēkas pārbūves un remontdarbiem 321 901 *euro* apmērā (bez PVN),tajā skaitā:
	1. telpu kosmētiskais remonts – 82 638 *euro;*
	2. 1.stāva grīdu pārbūves un apdares darbi – 239 263 *euro*;
* Latvijas Nacionālā arhīva ēkas Skandu ielā 14, Rīgā pārbūves un remontdarbiem 147 946 *euro* apmērā (bez PVN), tajā skaitā:
	1. telpu kosmētiskais remonts – 73 735 *euro;*
	2. metāla paneļu žoga uzstādīšana – 74 211 *euro.*
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus 2021.gadā sedz no valsts budžeta programmas 02.00.00 „Līdzekļi neparedzētiem gadījumiem”, piešķirot finansējumu Latvijas Nacionālā arhīva ēku telpu pielāgošanai arhīva funkcijas nodrošināšanai. Finansējums tiks izlietots, ievērojot Protokollēmumā Nr.28 noteiktos nosacījumus – budžeta izdevumi tiks izlietoti pamatkapitāla veidošanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Nacionālais arhīvs, valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministra p.i.

ekonomikas ministrs J.Vitenbergs

Vīza: Valsts sekretāra p.i. U.Zariņš

Šumeiko 67330282

Juris.Sumeiko@km.gov.lv

Zubova 67330258

Ilze.Zubova@km.gov.lv

Oga 67330284

Inga.Oga@km.gov.lv